แนวโน้มดัชนีเช้าแกว่งผันผวน
นักวิเคราะห์ฯ คาดตลาดหุ้นไทยเช้านี้ผันผวน เพราะตลาดต่างประเทศช่วงนี้ดูไร้ทิศทาง ด้านปัจจัยในประเทศแรงกดดันจากเรื่องน้ำท่วมยังมีอยู่ ส่วนเรื่องการเมืองก็เริ่มรุนแรงขึ้นอีกครั้ง
30 ต.ค. 2565

นักวิเคราะห์ฯ คาดตลาดหุ้นไทยเช้านี้ผันผวน เพราะตลาดต่างประเทศช่วงนี้ดูไร้ทิศทาง ด้านปัจจัยในประเทศแรงกดดันจากเรื่องน้ำท่วมยังมีอยู่ ส่วนเรื่องการเมืองก็เริ่มรุนแรงขึ้นอีกครั้ง
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะผันผวน เพราะดูจากตลาดต่างประเทศก็เริ่มที่จะขาดทิศทาง โดยช่วงนี้ไม่ได้มีปัจจัยอะไรใหม่ๆเข้ามา ซึ่งสถานการณ์ยุโรปเมื่อวานนี้อัตราผลตอบแทนพันธบัตรของรัฐบาลอิตาลีปรับตัวสูงขึ้นอีกครั้งก็เป็นความกังวลเพิ่มขึ้น
ขณะที่ปัจจัยในประเทศแรงกดดันจากเรื่องน้ำท่วมยังมีอยู่ ส่วนเรื่องการเมืองเริ่มที่จะกลับมามีความรุนแรงขึ้นอีกครั้ง และการที่ดัชนีฯขึ้นไปทดสอบแนวต้านที่ 985 จุด ซึ่งเป็นระดับที่ใกล้ P/E 12 เท่าแล้วไม่ผ่านนั้น ทำให้ upside ที่เหลืออยู่ค่อนข้างจำกัด
พร้อมให้แนวรับ 965 จุด แนวต้าน 995 จุด